

Projektas
Nr. TSP-

RADVILIŠKIO RAJONO SAVIVALDYBĖS TARYBA 

SPRENDIMAS
DĖL VALSTYBINĖS ŽEMĖS ŪKIO PASKIRTIES ŽEMĖS SKLYPO 	(KADASTRO NR. (DUOMENYS NESKELBTINI), ESANČIO 	RADVILIŠKIO R. SAV., ŠIAULĖNUOSE, NUOMOS 

2025 m.                    d.   Nr. T-
Radviliškis


Vadovaudamasi Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, Valstybinės žemės ūkio paskirties žemės sklypų nuomos taisyklėmis, patvirtintomis Lietuvos Respublikos Vyriausybės 2003 m. vasario 18 d. nutarimu Nr. 236 „Dėl valstybinės žemės ūkio paskirties žemės sklypų pardavimo ir nuomos“, įgyvendindama Radviliškio rajono savivaldybės vardu sudaromų sutarčių pasirašymo tvarkos aprašo, patvirtinto Radviliškio rajono savivaldybės tarybos 2023 m. rugpjūčio 31 d. sprendimo Nr. T-105 „Dėl Radviliškio rajono savivaldybės vardu sudaromų sutarčių pasirašymo tvarkos aprašo patvirtinimo“ 1 punktu patvirtinto Radviliškio rajono savivaldybės vardu sudaromų sutarčių pasirašymo tvarkos aprašo 5.9 ir 9 punktus, atsižvelgdama į Nacionalinės žemės tarnybos prie Aplinkos ministerijos Šiaulių apygardos žemės tvarkymo ir administravimo skyriaus vedėjo 2024 m. rugsėjo 19 d. įsakymą Nr. 5VĮ-2818-(15.5.1 E.) „Dėl Šiaulių apskrities Radviliškio rajono savivaldybės Šiaulėnų seniūnijos Šiaulėnų kadastro vietovės žemės sklypų planų, kurie prilyginami žemės reformos žemėtvarkos projektui, patvirtinimo“ ir į (duomenys neskelbtini) prašymą (registracijos DVS „Kontora“ Nr. G-597 (8.21), Radviliškio rajono savivaldybės taryba nusprendžia: 
. Išnuomoti žemės ūkio paskirties 1,0330 ha ploto žemės sklypą (kadastro Nr. (duomenys neskelbtini), esantį Radviliškio r. sav., Šiaulėnuose, pagal valstybinės žemės nuomos sutarties projektą, kuris yra neatskiriamoji šio sprendimo dalis.
. Įgalioti Radviliškio rajono savivaldybės merą pasirašyti valstybinės žemės nuomos sutartį.
. Nurodyti, kad šis sprendimas ne vėliau kaip per vieną mėnesį nuo jo priėmimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.



Savivaldybės meras                                                                                           Kazimieras Račkauskis


RADVILIŠKIO RAJONO SAVIVALDYBĖS TARYBOS SPRENDIMO PROJEKTO
DĖL VALSTYBINĖS ŽEMĖS ŪKIO PASKIRTIES ŽEMĖS SKLYPO 
(KADASTRO NR. (DUOMENYS NESKELBTINI), ESANČIO 
RADVILIŠKIO R. SAV., ŠIAULĖNUOSE, NUOMOS
AIŠKINAMASIS RAŠTAS

2025 m. sausio 27 d.
Radviliškis

.	Projekto rengimą paskatinusios priežastys, parengto projekto tikslai ir uždaviniai.
Sprendimo projektas parengtas gavus (duomenys neskelbtini) prašymą „Dėl valstybinės žemės ūkio paskirties žemės sklypo išnuomojimo“. Sprendimo projektu siūloma išnuomoti žemės ūkio paskirties valstybinės žemės sklypą (kadastro Nr. (duomenys neskelbtini), esantį Radviliškio r. sav., Šiaulėnuose (toliau – Žemės sklypas). 
Projekto tikslas – išnuomoti Žemės sklypą, kuris buvo suprojektuotas nuomai (duomenys neskelbtini) Šiaulėnų kadasto vietovės žemės sklypo plane, kuris prilyginamas žemės reformos žemėtvarkos projektui, patvirtintame Nacionalinės žemės tarnybos prie Aplinkos ministerijos Šiaulių apygardos žemės tvarkymo ir administravimo skyriaus vedėjo 2024 m. rugsėjo 19 d. įsakymu Nr. 5VĮ-2818-(15.5.1 E.) „Dėl Šiaulių apskrities Radviliškio rajono savivaldybės Šiaulėnų seniūnijos Šiaulėnų kadastro vietovės žemės sklypų planų, kurie prilyginami žemės reformos žemėtvarkos projektui, patvirtinimo“.
. Projekto iniciatoriai (institucija, asmenys ar piliečių atstovai) ir rengėjai.
Iniciatorius – Radviliškio rajono savivaldybės administracijos Architektūros ir urbanistikos skyrius. Projekto rengėjas – Radviliškio rajono savivaldybės administracijos Architektūros ir urbanistikos skyriaus vyriausioji specialistė Viktorija Draugšienė.
. Kaip šiuo metu yra reguliuojami projekte aptarti teisiniai santykiai.
Dabartinis sprendimo projekte aptariamų klausimų reguliavimas apibrėžtas Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos žemės įstatymo 7 straipsnio 1 dalies 2 punktu, 9 straipsnio 1 dalies 1 punktu, Valstybinės žemės ūkio paskirties žemės sklypų nuomos taisyklėmis, patvirtintomis Lietuvos Respublikos Vyriausybės 2003 m. vasario 18 d. nutarimu Nr. 236 „Dėl valstybinės žemės ūkio paskirties žemės sklypų pardavimo ir nuomos“.
Minėti teisės aktai numato, kad savivaldybių tarybos išimtine kompetencija priima sprendimus dėl patikėjimo teise perduotų valstybinės žemės valdymo naudojimo ir disponavimo, šiuo atveju – sprendžia dėl Žemės sklypo nuomos. 
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Naujos teisinio reguliavimo nuostatos nesiūlomos.
Teigiami rezultatai – nuomininkas įpareigotas prižiūrėti, tvarkyti ir naudoti žemės sklypą pagal pagrindinę žemės naudojimo paskirtį ir būdą bei mokės nustatytą nuomos mokestį.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Nėra.
. Sprendimo projektui įgyvendinti reikalingos lėšos, finansavimo šaltiniai.
Priėmusi sprendimą, Radviliškio rajono savivaldybė papildomų išlaidų nepatirs.
. Sprendimo projekto rengimo metu gauti specialistų vertinimai ir išvados.
Kitų sprendimo projekto rengimo metu specialistų vertinimų ir išvadų negauta. 
. Numatomo teisinio reguliavimo poveikio vertinimo rezultatai.
Nevertinamas.
. Sprendimo projekto antikorupcinis vertinimas.
Vertinimas neatliekamas.
. Kiti, iniciatoriaus nuomone, reikalingi pagrindimai ir paaiškinimai.
Nėra.
. Pridedami dokumentai.
Nuasmenintas prašymas;
Nacionalinės žemės tarnybos prie Aplinkos ministerijos Šiaulių apygardos žemės tvarkymo ir administravimo skyriaus vedėjo 2024 m. rugsėjo 19 d. įsakymas Nr. 5VĮ-2818-(15.5.1 E.) „Dėl Šiaulių apskrities Radviliškio rajono savivaldybės Šiaulėnų seniūnijos Šiaulėnų kadastro vietovės žemės sklypų planų, kurie prilyginami žemės reformos žemėtvarkos projektui, patvirtinimo“; 
Nuasmenintas Žemės sklypo nuomos sutarties projektas. 



Architektūros ir urbanistikos skyriaus
vyriausioji specialistė				                                                      Viktorija Draugšienė

